
ACTA PII PP. X 


APOSTOLICAE SUB PLUMBO LITTERAE 


ERIGUNTUR PAROECIAE SS. CRUCIS VIA FLAMINIA 
ET S. HELENAE VIA CASILINA 


PIUS EPISCOPUS 
SERVUS SERVORUM DEI 


AD PERPETUAM REI MEMORIAM 


Quod iampridem habueramus Nobis propositum, huius almae Urbis 
paroecias novo ordine constituere ne quid, mutatis civitatis condicio- 
nibus, ad provehendam fructuose animarum salutem impedimento esset, 
id gradatim postremis hisce annis curavimus perficiendum, et nihil prae- 
termisisse videmur quin ineolis in extrema Urbe vel extra pomerium 
degentibus consuleremus; qua in re,cum locorum necessitas postulavit, 
nova templa, Dei providentia freti, a solo excitare non dubitavimus. 
Eorum in numero sunt ecclesiae SS. Crucis via Flaminia et S. Helenae 
via Casilina, quas eo quoque consilio aedificari iussimus, ut, sexto decimo 
exeunte saeculo ab restituta nativa Ecclesiae Dei libertate per Constanti- 
nianum edictum, monimento essent insignis beneficii quod SS. Crucis 
virtuti acceptum non immerito referatur, et nostrae aetatis homines 
posterosque in memoriam revocarent pientissimae Constantini imperato- 
ris Genitricis, de christiano nomine optime meritae. 

Utroque opere feliciter absoluto, reliquum est ut, qui in iis regio- 
nibus sedem domiciliumque habent, eorum procurationi animarum 
prospiciamus. Quamobrem duas novas instituimus paroecias: alteram 

Acta, vol. VI, n. 9. — 1946-914. 

ad SS. Crucis via Flaminia, cui reditus attribuimus qui fuerunt paroeciae 
S. Mariae in via Lata, quam Litteris Apostolicis In Ordinandis, die x1 mensis 
Martii anno mcm1x datis, abolevimus et exstinximus; alteram ad S. He- 
lenae via Casilina, cui reditus statuimus olim peculiares ac proprios 
paroeciae Ss. Quirici et Iulittae, per easdem Apostolicas Litteras exstin- 
ctae. Utriusque vero novae paroeciae terminos committimus definiendos 
Cardinali vicaria potestate Urbis Antistiti, cuius quoque erit quaecumque 
supra ediximus, exsequi. 

Praesentes vero litteras et in eis contenta et statuta quaecumque, 
nulla umquam ex causa, colore et capite, etiam ex eo quod paroeciarum 
patroni sive ecclesiastici sive laici, vel alii quilibet in praemissis seu in 
eorum aliquo, ius aut interesse, quamvis ex fundatione, dotatione vel 
ex alio quovis titulo habentes vel habere praetendentes, etiam yuomo- 
dolibet in futurum, illis non consenserint, seu ad ea vocati et auditi non 
fuerint, de subreptionis, obreptionis aut nullitatis vitio seu aliquo defectu 


‘inexcogitato et substantiali notari, impugnari aut in controversiam et 


iudicium vocari posse: sed tamquam ex pontificiae providentiae officio, 
et motu proprio, certa scientia, matura deliberatione, deque Nostrae apo- 
stolicae potestatis plenitudine editas, omnimoda firmitate perpetuo 
validas et efficaces exsistere et fore, suosque plenarios et integros effectus 
sortiri et obtinere, atque ab omnibus inviolabiliter observari volumus 
et decernimus, sublata cuicumque, etiam cardinalitia dignitate fulgenti, 
quavis aliter iudicandi et interpretandi facultate ; irritum quoque et inane 
decernentes quidquid in contrarium scienter vel ignoranter contigerit 
attentari. 

Non obstantibus de iure quaesito non tollendo aliisque Nostris et 
Cancellariae Apostolicae regulis, praedecessorum Nostrorum constitu- 
tionibus et ordinationibus et quaarumquumque ecclesiarum etiam patriar- 
chalium seu ordinum et congregationum, iuramento et confirmatione 
apostolica vel quavis alia firmitate roboratis, statutis et consuetudinibus, 
etiam in motu proprio aliisque quibuslibet in contrarium praemissorum 
concessis, de illis eorumque totis tenoribus praesentibus pro expressis 
habentes, pari motu, scientia et apostolicae auctoritatis Nostrae pleni- 
tudine, plenissime et latissime specialiter derogamus. 

Praesentium vero transumptis, seu exemplis, etiam impressis, manu 
tamen notarii apostolici subscriptis et sigillo personae in ecclesiastica 
dignitate constitutae munitis, eandem fidem in iudicio et extra haberi 
volumus, quae ipsis praesentibus haberetur, si originaliter exhiberentur. 

Nulli ergo omnino hominum liceat hance paginam Nostrae destina- 
tionis, institutionis, attributionis, decreti, statuti, mandati, derogationis 

et voluntatis infringere vel ei ausu temerario contraire. Si quis autem 
hoc attentare praesumpserit, indignationem omnipotentis Dei ac bea- 
torum Apostolorum eius Petri et Pauli se noverit incursurum. 

Datum Romae apud S. Petrum, anno Domini millesimo nongen- 
tesimo decimo quarto, xiv calendas apriles, in festo S. loseph, Sponsi 
B. M. V., Pontificatus Nostri anno undecimo. 


A. CarpinaLis AGLIARDI 

S. R. E. Cancellarius. 
Loco Plumbi 
VISA 


M. Riaer, C. A., Not. 


Reg. in Canc. Ap., N. 590. 


EPISTOLAE 


AD R. P. FRANCISCUM XAVERIUM WERNZ, SOCIETATIS IESU PRAEPOSITUM GENE- 
RALEM; GRATULANDI CAUSA SOCIETATI IESU ANNO CENTESIMO EXEUNTE 
POSTQUAM RESTITUTA BST. 


Dilecte Fili, salutem et apostolicam benedictionem. — Omnes qui- 
dem filios Ecclesiae paterno Nos amore complectimur: sed Ordines et 
Sodalitates Religiosorum, cum pars lectissima sint Dominici gregis, studio, 
ut aequum est, prosequimur adeo singulari, ut quaecumque iis vel laeta 
evenerint vel tristia, communia Nobis habeamus. Quapropter periucun- 
dus, ut ipse per te existimare potes, is nuper Nobis accidit - quem 
officiose exhibueras - « Liber saecularis historiae Societatis Iesu, ab 
anno mpcccxIv ad annum MCMxIVv » itemque adiunctae litterae, actuo- 
sam spirantes pietatem, quibus universos e Societate Jesu admo- 
nueras, ut ad celebranda proxime saecularia solemnia ob memoriam 
restitutae Societatis recte sancteque se accingerent. Profecto non huic 
Apostolicae Sedi licet, quae Societatem Iesu probe norit experiendo 
strenuam manum paratamque semper ad praelianda praelia Domini, 
hoe faustum vobis tempus, tamquam alienum sibi, transmittere; quin 
libentissime Nos oblata occasione utimur, ut Nostrae benevolentiae 
caritatem declaremus erga vestrum Ordinem, qui nimirum pro suis in 
Ecclesiam praeclaris promeritis maximi debet a bonis omnibus fieri. 
Ac primum gratulari isti Societati ex animo libet, quae hoc centum 
annorum spatio tam bene se gesserit in Dei gloria et animarum 

salute promovenda, idque ratione tam multiplici, in sacris missionibus 
elaborando, iuventutem instituendo, de philosophia, de theologia secun- 
dum Aquinatis doctrinas praecipiendo, quotidianis sacerdotii muneribus 
maximeque Spiritualibus Exercitiis operam dando, bene, docte nervo- 
seque scripta vulgando. Sed praecipuum in modum gratulamur, quod 
tantas indignitates contumeliasque pertulerit atque adhuc perferat impro- 
borum. Neque enim aliud est causae, cur ab his adeo petatur hostiliter, 
nisi quia in exemplum dedita addictaque est Apostolicae Sedi, quod 
quidem nemo catholicus negaverit in maximis eius laudibus esse 
ponendum. Ceterum scimus, non posse mundum cum iis qui pie sequan- 
tur Iesum, servare pacem, cum ipse Christus suos praemonuerit: Beati 
eritis, cum vos oderint homines, et cum separaverint vos, et exprobraverint, 
et eiecerint nomen vestrum tamquam malum propter Filium hominis. * 
Iamvero Societas Iesu, cum feliciter decessoris Nostri illustris 
Pii VII auctoritate revixerit, cum, omnium deinceps Pontificum gratia 
florens, mirifice ad hunc diem creverit, optandum est, ut magis et magis 
invalescat, et apud gentes omnino omnes liberam inveniat et vivendi et 
agendi potestatem. Id quod certe bono publico fiat: nam qui Ecclesiae 
administri sint Apostolicae Sedis studiosiores, eos quis ignorat diligen- 
tiores alacrioresque ad provehendam humanitatem veraque populorum 
commoda solere exsistere? Nos igitur, ut vestra semper opera eas, quas 
debet, utilitates pariat, vos, quotquot Ignatii Patris estis alumni, impense, 
ut filios carissimos, hortamur, ne illud praesertim detis umquam obli- 
vioni, quod ipse in parte X Constitutionum sapientissime praecipit: 
« ut omnes qui se Societati addixerunt, in virtutum solidarum ac per- 
« fectarum et spiritualium rerum studium incumbant; ac in huiusmodi 
« maius momentum, quam in doctrina vel aliis donis naturalibus et 
« humanis constitutum esse ducant. Jlla enim interiora sunt, ex quibus 
« efficaciam ad exteriora permanare ad finem nobis propositum oportet ». 
Quare sibi quisque vestrum caveat diligenter, ut, dum se omnibus omnia 
fieri studet ut omnes faciat salvos, ne quid ipse e pestifera mundi con- 
tagione contrahat, eius aliqua ex parte aut cupiditatibus indulgendo aut 
erroribus parcendo; foret hoc enim demum sequi sapientiam carnis, unde 
magnum fidei sanctorumque morum detrimentum caperet christiana 
plebs; brevi, Nos illa ipsa tria volumus religiose vitent, quae tu in ea, 
quam supra memoravimus, epistola ad Patres et Fratres Societatis, 
omnibus edixisti religiose vitanda: spiritum mundi, animi levitatem, 
studium temerariae novitatis. [ta enimvero, nec alio pacto, fiet, ut semper 

omnium vestrum una sit fides mentium et pietas actionum. Quod equi- 
dem optantes vobis et precantes, auspicem divinorum munerum ac 
testem singularis benevolentiae Nostrae, apostolicam benedictionem tibi, 


dilecte Fili, et Societati lesu universae amantissime impertimus. 
Datum Romae apud S. Petrum, die x mensis maii mcmxiv, Pontifi- 


catus Nostri anno undecimo. 


PIUS PP. X 


SUPREMA S. CONGREGATIO 8. OFFICII 


(Sectio DE INDULGENTIIs) 


DECRETUM 


SEU DECLARATIONES CIRCA ALIQUOS SPIRITUALES FAVORES PIO OPERI PRO- 
PAGATIONIS FIDEI CONCESSOS., 


Ad supremam hance sacram Congregationem S. Officii, sequentia 
exhibita sunt dubia, pro opportuna solutione, nimirum: 

I. Quando parochus delegavit unum ex suis vicariis, committens 
ei munus colligendi in sua parochia eleemosynas in favorem pii Operis 
Propagationis Fidei, uter facultatibus et privilegiis eidem Operi a Sancta 
Sede concessis fruitur? An solus vicarius? num parochus solus? an 
vero uterque? 

II. In dioecesibus, ubi nullum consilium neque comitatus exsistit, 
sed solus invenitur sacerdos ab episcopo nominatus tanquam director 
dioecesanus cum mandato toti huic Operi providendi, gaudetne solus 
hie director facultatibus et privilegiis a Sancta Sede concessis? An vero 
episcopus similiter iis fruitur? 

Emi ac Rmi PP. Cardinales Inquisitores generales, feria 1V, die 
25 martii 1914, respondendum esse dixerunt: 

Ad J. Tam parochus, cui munus demandatum fuerit in aliqua 
paroecia colligendi eleemosynas, quam vicarius, cui parochus hoe mu- 

nus committit, fruuntur facultatibus et privilegiis a Sancta Sede con- 
cessis. 

Ad II. Non solum sacerdos director, sed et Revihus Episcopus 
gaudent in casu facultatibus et privilegiis a S. Sede concessis. 

Et Ssmhus D. N. D. Pius div. prov. Pp. X, in solita audientia 
R. P. D. Adsessori S. Officii, feria V sequenti, die 26 martii, impertita, 
benigne sententiam Emorum PP. approbare dignatus est. Contrariis 
quibuscumque non obstantibus. 


D. Carp. Ferrata, Secretarius. 
L. & S. 
+ D. Archiep. Seleucien., Ads. S. 0. 


Il 
DECRETUM 


PECULIARES TRIBUUNTUR INDULGENTIAE SODALITATIBUS LECTIONI S. EVAN- 
GELII PROVEHENDAE INSTITUTIS. 


Quam proficua sit inter fideles eorum consociatio ad assiduam 
provehendam lectionem Evangelii, conspicui probavere fructus indidem 
procreati. Quae enim, ecclesiastica favente auctoritate, hucusque sur- 
rexerunt, caelestibus visae sunt benedictionibus foecundari. 

Quo igitur res ista plurimum incrementi capiat, censuit Ssmhus 
D. N. D. Pius div. prov. Pp. X, fidelibus sub Christi nomine in pro- 
fectum Evangelii confoederatis, Ecclesiae thesaurum esse opportune 
aperiendum. 

Quapropter, in audientia R. P. D. Adsessori S. Officii impertita, 
die 23 aprilis, anno 1914, Idem Ssmus Dominus omnibus et singulis 
piis Sodalitatibus, a locorum Ordinariis sive iam canonice erectis sive 
in posterum similiter erigendis, ea mente ut eius membra in id con- 
spirent ut magis propagetur ac magis Evangelium, sibique ad hune 
finem assequendum proponant: 1° Saepe incumbere, et si possibile sit 
quotidie, aliquali S. Evangelii lectioni, utendo editionibus ab Ecclesia 
probatis, et crebris lucidisque adnotationibus ditatis; 2° Eiusmodi lectio- 
nem aliis passim opportuneque commendare; 3° Frequenter invocatio- 
nem recitare: Da, quaesumus, Iesu, ut tuo sancto obsequamur Evangelio, 
sequentes indulgentias benigne concedere dignatus est: I. Plenarias, 

defunctis quoque applicabiles, pro Sodalibus confessis ac S. Commu- 
nione refectis, qui ecclesiam seu sacellum visitaverint, in quo Sodali- 
tas canonice erecta est, ibique ad mentem Summi Pontificis oraverint: 
1° Die inscriptionis in Sodalitatem; 2° Diebus festis: Nativitatis D. N. I. C. 
- Circumcisionis - Epiphaniae - Paschatis - Ascensionis - Pentecostes 
- Assumptionis B. M. V. - Cathedrae S. Petri Romae - Conversionis 
S. Pauli Ap. - S. loseph (19 martii) - S. Marci Ev. - S. Jacobi Ap. 
(1 maii) - Ss. App. Petri et Pauli - S. Matthaei Ap. et Ev. - S. Hiero- 
nymi - S. Lucae Ev. - S. Iudae Thaddaei Ap. - S. Ioannis Ap. et Ev. - 
et Omnium Sanctorum. - II. Plenariam in articulo mortis, a quibuslibet ex 
Sodalibus lucrandam, si confessi ac S. Synaxi refecti, vel saltem contriti, 
Ssthum Iesu Nomen ore, si potuerint, sin minus corde, devote invoca 
verint et mortem tanquam peccati stipendium de manu Domini patienter 
susceperint. - [If]. Partialem centum dierum, etiam defunctorum anima- 
bus profuturam, pro quolibet pietatis vel caritatis opere, quod Sodales 
iuxta Sodalitii statuta peregerint. 

Praesenti in perpetuum valituro, absque ulla Brevis expeditione. 
Contrariis quibuscumque non obstantibus. 


D. Carp. Ferrata, Secretarius. 


L. S. 
+ D. Archiep. Seleucien., Ads. S. O. 


Ill 
DECRETUM 


SEU DECLARATIO CIRCA INSCRIPTIONEM ET TRANSMISSIONEM NOMINUM FIDE- 
LIUM ADLECTORUM IN PIAS CONFRATERNITATES. 


Cum S. Congregatio Indulgentiis sacrisque Reliquiis praeposita, die 
16 iulii, anno 1887, declaraverit, inscriptionem nominum christifidelium, 
qui in Confraternitates proprie dictas cooptantur, esse omnino ad lucran- 
das indulgentias necessariam; et ex decreto eiusdem S. Congregationis, 
d. d. 18 augusti 1868, sacerdotes alicuius ex relativis Confraternitatibus 
rectoris munere carentes, quamprimum commode possunt, transmittere 
teneantur ad Superiores respectivae Sodalitatis vicinioris canonice ere- 
ctae nomina receptorum, ut in album ipsius Sodalitatis referantur; 
dubitari coeptum est, an fideles ex ipso die inscriptionis, ad indulgen- 

tias lucrandas ius haberent, etsi eorum nomina nondum ad Sodalitatem 
pervenerint. Et S. eadem Congregatio, diebus 12 decembris 1892 et 15 no- 
vembris 1893, affirmativam responsionem protulit. Si tamen, sive ex 
negligentia, sive ex alia causa, fidelium nomina numquam ad Sodalita- 
tem transmittantur, novum exoritur dubium, an aliquando, et quonam 
tandem tempore, fideles indulgentiarum beneficio censendi sint decidisse. 
Qua de re supplicatum est apud Ssimum D. N. Pium div. prov. Pp. X, ut 
mentem suam vellet aperire, et defectus ex hoc capite hucusque per 
quoscuinque sacerdotes forte admissos benigne sanare. Et Sanctitas Sua, 
in solita audientia, die 23 aprilis 1914, R. P. D. Adsessori S. Officii 
impertita, praevia sanatione omnium defectuum hucusque admissorum 
in inscriptione et transmissione nominum christifidelium, qui ad quam- 
cumque piam Sodalitatem cooptati fuerint, declaravit, firma remanente 
in conscientia obligatione inscribendi et transmittendi nomina, iuxta 
decreta aliasque S. Sedis praescriptiones, fideles, eo ipso quo a legitime 
deputato admittuntur, rite adscriptos censeri, ad effectum tantummodo 
ut indulgentias lucrari aliarumque gratiarum spiritualium participes fieri 
valeant, etiamsi eorum nomina, quacumque ex causa, in album Sodali- 
tatis relata non fuerint. Contrariis quibuscumque non obstantibus. 


D. Carp. Ferrata, Secretarius. 
L. S. 
+ D. Archiep. Seleucien., Ads. S. 0. 


IV 
DECRETUM 


SEU INDULTUM CIRCA PERAGENDAM SACRAMENTALEM CONFESSIONEM ANTE 
DIEM LUCRANDAE INDULGENTIAE CONSTITUTUM. 


Die 23 aprilis 1914. 


Ssmus D. N. D. Pius div. prov. Pp. X, in audientia R. P. D. Adses- 
sori S. Officii impertita, crebriorem cupiens facilioremque usum reddere 
Eucharisticae Communionis, et nihilominus aliquando obstare noscens 
praescriptam eodem die, vel aliquo ex antecedentibus, iuxta peculia- 
ria vel generalia S. Sedis indulta, praesertim vero data die 9 decem- 
bris 1763 et 11 martii 1908 per S. Congregationein Indulgentiarum, 
sacramentalem confessionem; firmis remanentibus amplioribus iam factis 

concessionibus, ac nominatim sub die 14 februarii 1906, per supra dictam 
sacram Indulgentiarum Congregationem, relate ad eos qui quotidie vel 
fere Angelorum Pane reficiuntur; benigne concedere dignatus est, ut 
ad quaslibet lucrandas indulgentias sufficiens habeatur confessio sacra- 
mentalis ultimo octiduo ante diem pro lucranda indulgentia designatum 
peracta; dummodo tamen non oporteat, ut, secundum prudens confes- 
sarii iudicium, aliquis ex christifidelibus aliter se gerat. ‘ 

Praesenti in perpetuum valituro, absque ulla Brevis expeditione. 
Contrariis quibuscumque non obstantibus. 


D. Carp. Ferrata, Secretarius. 
L. S. 
+ D. Archiep. Seleucien., Ads. S. O. 


V 
DECRETUM 


PECULIARES GRATIAE SPIRITUALES IN FAVOREM FIDELIUM SOCIETATIBUS A 
TEMPERANTIA VEL ABSTINENTIA AB INEBRIANTE POTU ADSCRIPTORUM 
DECERNUNTUR. 


Ssthhus D. N. D. Pius div. prov. Pp. X, in audientia R. P. D. Adses- 
sori S. Officii, feria V, die 21 maii 1914, impertita, cupiens propensiorem 
Suam voluntatem erga Societates, a Temperantia vel Abstinentia ab ine- 
briante potu nuncupatas, ostendere, earumque Sodales in provehendo tam 
salubri proposito alacriores experiri; apostolica auctoritate, benignam 
de thesauro Ecclesiae largitionem adaperire constituit, et sequentes 
indulgentias istiusmodi Sodalitatibus, dummodo a Rmis Ordinariis cano- 
nice sint erectae vel in posterum erigantur, concedere dignatus est: 

I. Indulgentias Plenarias. Sodalibus confessis ac S. Communione 
refectis aliquam ecclesiam vel publicum oratorium devote visitantibus 
ibique ad mentem Summi Pontificis orantibus: 1° Die quo Sodalitati 
nomen dederint. 2° In festo cuiusque Sodalitii Titulari. 3° In festo S. loan- 
nis Baptistae vel Dominica immediate sequenti. 4° Quatuor in anno diebus 
festis, a Rmis Ordinariis semel tantum designandis. 5° Semel in mense, 
die cuiusque Sodalis arbitrio eligenda, si per integrum mensem orationem 
aliquam a Rmo Ordinario pro respectiva Sodalitate adprobatam devote 
recitaverint. 

Il. Indulgentias Partiales. 1° Septem annorum totidemque quadra- 
genarum, quatuor in anno diebus ab Ordinariis semel tantum designandis, 
quibus Sodales aliquam ecclesiam vel publicum oratorium devote visi- 
taverint, ibique ad mentem Summi Pontificis oraverint, simulque pro- 
missionem circa temperantiam vel abstinentiam a potu inebriante ex 
corde renovaverint. 2' Trecentorum dierum, ab iis Sodalibus lucrandam, 
qui ebrietati deditos ab huiusmodi vitio avertere conati fuerint, vel ali- 
quem ex iis ut Societati adscribatur adduxerint; aut coetibus Sodalitatis 
interfuerint. 

Quae omnes et singulae indulgentiae etiam defunctis applicari queunt. 

Indulsit tandem eadem Sanctitas Sua ut Missae omnes, quae pro 
anima alicuius Sodalis defuncti a quocumque sacerdote adplicantur, 
ita illi animae suffragari possint ac si ad altare privilegiatum cele- 
bratae fuissent. 

Praesenti in perpetuum valituro, absque ulla Brevis expeditione. Con- 
trariis quibuscumque non obstantibus. 


D. Carp. Ferrata, Secretarius. 
L. 
+ D. Archiep. Seleucien., Ads. S. 0. 


vi 
SUMMARIUM 


INDULGENTIARUM ET PRIVILEGIORUM ARCHISODALITATI BARCINONENSI « ADO- 
RATIONIS ASSIDUAE PRO PONTIFICE » AB APOSTOLICA SEDE CONCES- 
SORUM. 


I. Indulgentiae Plenariae. 


Sodalibus confessis ac S. Synaxi refectis aliquam ecclesiam vel 
publicum oratorium visitantibus ibique ad mentem Summi Pontificis 
orantibus: 1) die quo in Sodalitatem ingredientur; 2) in festo Ss. Trini- 
tatis; 3) in festo et solemnitate S. Ioseph, Sponsi B. M. V.; 4) Ss. Apo- 
stolorum Petri et Pauli; 5) Cathedrae Romanae S. Petri; 6) Cathedrae 
Antiochenae eiusdem B. Apostoli; 7) in Commemoratione omnium Ss. Ro- 
manae Ecclesiae Summorum Pontificum; 8) semel in unoquoque mense, 
quo die ad communionem generalem recipiendam convenerint; 9) in 

articulo mortis, si Sodales uti supra dispositi, vel saltem contriti, 
Ssthum Iesu Nomen ore, si potuerint, sin minus corde, devote invoca- 
verint et mortem tamquam peccati stipendium de manu Domini patien- 
ter susceperint. ' 


II. Indulgentiae partiales. 


Sodales, qui diebus Stationum Urbis in Missali Romano adsignatis 
ecclesiam in qua Sodalitas erecta reperitur, ceteris servatis conditioni- 
bus, visitaverint, easdem indulgentias adquirere possunt, quas, iuxta 
decretum 8. C. Indulg. d. d. 9 iulii 1777, lucrarentur, si ad Urbis eccle- 
sias in eodem Missali recensitas personaliter se conferrent. 


Ill. Indulgentia partialis. 


Centum dierum pro quocumque opere pietatis vel caritatis, quod 
Sodales iuxta finem Sodalitii corde saltem contrito ac devote per- 
egerint. 

IV. Privilegia. 

1° Omnes et singulae indulgentiae superius recensitae, excepta 
tamen plenaria in mortis articulo, applicari etiam possunt animabus in 
Purgatorio degentibus. 2° Missae, quae pro anima alicuius Sodalis a 
quocumque sacerdote celebrabuntur, ita illi animae suffragari possunt 
ac si ad altare privilegiatum celebratae fuissent. 3° Director Archiso- 
dalitatis, vel alicuius sodalitii rite ad eam aggregati, facultate gaudet, 
durante suo munere, benedicendi unico crucis signo, ad usum tantum- 
modo Sodalium, Ss. Numismata Associationis propria, eisque applicandi 
indulgentias « Apostolicas » nuncupatas. 


Die 21 mati 1914. 


Ssmhus D. N. D. Pius div. prov. Pp. X, in audientia R. P. D. Adses. 
sori S. Officii impertita, indulgentias ac privilegia superius relata, in 
perpetuum, absque ulla Brevis expeditione, concedere dignatus est, pre- 
sens Summarium adprobavit, illudque typis mandari et publicari posse 
benigne permisit. Contrariis quibuscumque non obstantibus. 


D. Carp. Ferrata, Secretarius. 


L. & S. 


+ D. Archiep. Seleucien., Ads. S. 0. 

S. CONGREGATIO CONSISTORIALIS 


I 
DECRETUM 


SUPPRIMITUR CONFRATERNITAS CATACENSIS B. MARIAE VIRG. DE MONTE CAR- 
MELO. 


Il fine e la ragione di essere delle Confraternite nella Chiesa é di 
offrire ai confratelli un mezzo di santificazione, di esercizio di carita 
fra loro e con altri, e di pratica di culto divino secondo le leggi ed 
entro i limiti non da essi voluti, ma da Dio e dalla legittima autorita 
che Dio ha stabilito nella Chiesa, prescritti. Quale sia questa autorita, 
quali siano queste leggi @ a tutti noto. E quale rispetto e quale sog- 
gezione si debba a questa autorita da tutti i fedeli, ma specialmente 
da quelli che come confratelli d’una pia Congrega, per la loro stessa 
posizione hanno doveri speciali, @ ugualmente notissimo, avendo il 
divino Maestro dichiarato ai discepoli: qui vos audit me audit, qui vos 
spernit, me spernit. 

Ora, considerato che la Confraternita del Carmine in Catanzaro ha 
pubblicamente e notoriamente in modo gravissimo contravvenuto a 
queste leggi ed a questi doveri; considerato che in questo spirito di 
ribellione non solo ha perseverato, ma ha tentato perfino di sopraf- 
fare l'autorita ecclesiastica con le dimostrazioni e violenze ; considerato 
che una religiosa istituzione quando declina dal suo fine e va al fine 
opposto non solo non ha ragione d’esistere ma deve essere soppressa 
ed abolita; questa sacra Congregazione Concistoriale per mandato del 
Santo Padre, a tutela della disciplina ecclesiastica, a riparazione dello 
scandalo dato e a punizione dei colpevoli, sopprime e dichiara di fatto 
soppressa col presente decreto, detta Confraternita del Carmine, rima- 
nendo ipso facto abrogato qualsiasi privilegio o diritto che in qualunque 
modo fosse ad essa spettato. 

Dato a Roma, dalla S. C. Concistoriale, il 5 maggio 1914. 


C. Carv. De Lat, Vescovo di Sabina, Segretario. 


L. 
Giovanni Batt. Rosa, Sostituto. 

II 
DECRETUM 


DE MUNERE CONSILIARIL MUNICIPIORUM VEL PROVINCIARUM A SACERDOTIBUS 
PER I[TALIAM SUSCIPIENDO. 


Quaerentibus nonnullis Jtaliae Ordinariis utrum possint sacerdotes 
munus suscipere Consiliarii in rebys administrativis sive municipiorum 
sive provinciarum civilium et ad hune finem acceptare ut candidati in 
electionibus proponantur, sacra Congregatio Consistorialis, de mandato 
Ssmi Domini nostri, rebus omnibus mature perpensis, respondendum 
censuit non licere, nisi praevio consensu tum Ordinarii proprii cuiusque 
sacerdotis, tum Ordinarii loci in quo mandatum administrativum est 
exercendum; contrariis quibuslibet minime obstantibus. 

Datum Romae, ex aedibus sacrae Congregationis Consistorialis, 
die 8 iunii 1914. 


C. Carp. De Lat, Secretarius. 


L. S. 
Ioannes Bapt. Rosa, Substitutus. 


S. CONGREGATIO DE PROPAGANDA FIDE 


NOMINATIONES 


Brevibus apostolicis nominati sunt: 


Die 1 maii 1914. — Episcopus tit. Paroecopolitanus et Coadiutor cum 
futura successione Vicarii Apostolici Mongoliae centralis, R. D. Everardus 
Ter Laak, alumnus Congregationis immaculati Cordis B. Virginis Mariae 
atque in praesens praefectus apostolicus Kan-Su meridionalis. 

Die 2 maii. — Archiepiscopus tit. ecclesiae Pessinuntinae latini ritus 
et Coadiutor cum futura successione Archiepiscopi Adelaidensis, R. D. Ro- 
bertus Gulielmus Spence Ordinis Praedicatorum. 

Die 3 maii. — Episcopus tit. Coracesiensis et vicarius apostolicus 
Cookpolitanus, R. D. loannes Heavey, ex Ordine Eremitarum S. Augustini 

Decreto S. Congregationis de Propaganda Fide nominatus est: 


7 aprilis 1914. — Praefectus apostolicus Terrae Gulielmi occiden- 
talis, R. P. Adalbertus Otto Rielander, e Congregatione Ssthorum Cor- 
dium de Picpus. 


S. CONGREGATIO INDICIS 


DECRETUM 
Feria II, die 1 iunii 1914. 


Sacra Congregatio eminentissimorum ac reverendissimorum san- 
ctae Romanae Ecclesiae Cardinalium a sanctissimo Domino nostro 
Pio Papa X sanctaque Sede Apostolica Indici librorum pravae doctri- 
nae, eorumdemque proscriptioni ac permissioni in universa christiana 
republica praepositorum et delegatorum, habita in palatio Apostolico 
Vaticano die 1 iunii 1914, damnavit et damnat, proscripsit proscribitque, 
atque in Indicem librorum prohibitorum referri mandavit et mandat 
quae sequuntur opera: 

Henri Bereson, Essai sur les données immédiates de la conscience. 
Paris, Félix Alcan. 

— Matiére et mémoire; essai sur la relation du corps a lV esprit. Ibid. 

— L’évolution créatrice, Ibid. 

Kownrap, lohannes der Graz und Wien 1911: donec 
corrigatur. 

Damiano Avancini, Modernismo ; romanzo. Milano 1913. 

Raraet Urise Urise, De cémo el liberalismo politico colombiano no 
es pecado. Bogota 1912. 

THeopor Wacker, Zentrum und kirchliche Autoritat in opusculo: 
Gegen die Quertreiber. Essen 1914. 


Itaque nemo cuiuscumque gradus et conditionis praedicta opera 
damnata atque proscripta, quocumque loco et quocumque idiomate, aut 
in posterum edere, aut edita legere vel retinere audeat, sub poenis in 
Indice librorum vetitorum indictis. 

Quibus sanctissimo Domino nostro Pio Pp. X per me infrascriptum 
Secretarium relatis, Sanctitas Sua Decretum probavit, et promulgari 
praecepit. In quorum fidem, etc. 

Datum Romae, die 3 iunii 1914. 


Fr. Carp. Praefectus. 


L. S. 
Thomas Esser, O. P., Secretarius. 


SACRA CONGREGATIO RITUUM 


ROMANA 


ADPROBATIONIS PROPRII OFFICIORUM PRO CLERO ALMAE URBIS, EIUSQUE 
DISTRICTUS. 


Adprobato Kalendario die 10 decembris 1913 in usum cleri saecu- 
laris almae Urbis eiusque districtus, Emus et Revihus Dfius cardinalis 
Basilius Pompilj, in ipsa Urbe Vicarius generalis, sanctissimo Domino 
nostro Pio Papae X respectivum Proprium Officiorum reverenter exhi- 
buit insimul postulans ut illud, revisione peracta, suprema Sua aucto- 
ritate adprobare et concedere dignaretur. 

Sacra porro Rituum Congregatio de mandato eiusdem Ssmi Dhi 
nostri praesens Proprium a se revisum et ordinate dispositum probare 
posse censuit. Quibus omnibus Sstho Dfio nostro Pio Papae X per 
subscriptum S. R. C. Secretarium relatis, Sanctitas Sua praedictum Pro- 
prium ratum habere ac probare dignata est, illudque a clero saeculari 
romano et ab iis omnibus qui eiusdem cleri Kalendario legitime utuntur, 
adhiberi benigne concessit. 

Contrariis non obstantibus quibuscumque, die 22 maii 1914. 


Fr. S. Carp. MARTINELLI, Praefectus. 


+ Petrus La Fontaine, Ep. Charystien., Secretarius. 

Il 
DECRETUM sev DECLARATIO 


CIRCA PROPRIA OFFICIORUM ET MISSARUM 


Evulgatis sacrorum Rituum Congregationis decretis n. 4166 diei 
11 augusti 1905 circa editionem et approbationem librorum cantum gre- 
gorianum continentium, et n. 4260 diei 24 februarii 1911 circa modum 
servandum in expetenda approbatione Propriorum alicuius dioecesis, 
Ordinis seu Instituti cum cantu gregoriano ad normam Gradualis vel 
Antiphonalis Romani Vaticanae editionis, sacra eadem Congregatio 
opportunum atque utile nunc declarare censuit ac declarat quod tum 
praedicta Propria cum cantu tum alia Propria sine cantu in triplici 
exemplari revisioni et approbationi huius sacri Consilii una cum postu- 
lato respectivi Episcopi, Ordinarii vel Superioris subiicienda, tanquam 
opus non definitivum sed adumbratum atque uti schema manuscriptum 
etsi typis impressum, esse habenda. Revisione autem peracta et indulta 
approbatione, unum ex dictis exemplaribus remittetur ad Episcopum 
seu Ordinarium vel Superiorem cum testimonio authentico revisionis 
et approbationis, adiecta clausula posse ab iis ad quos spectat, eisdem 
Propriis approbatis concedi Imprimatur in usum respective dioecesis, 
Ordinis seu Instituti. Huiusce vero Proprii typis definitive impressi, 
cum testificatione tum approbationis S. Sedis tum licentiae Ordinarii 
seu Superioris praefixa, duplex exemplum ad sacram Rituum Congre- 
gationem transmittatur. 

Contrariis non obstantibus quibuscunque. Die 3 iunii 1914. 


Fr. S. Carp. MarTINELLI, Praefectus. 


L. S. 


+ Petrus La Fontaine, Ep. Charystien., Secretarius. 

SACRA ROMANA ROTA 


BRUNNEN. 


INCORPORATIONIS SEU IURISPATRONATUS. 


Pio Pp. X feliciter regnante, Pontificatus Dominationis Suae anno 
undecimo, RR. PP. DD. Franciscus Heiner, Ponens, Aloisius Sincero et 
Iosephus Mori, Auditores de turno, in causa Brunnen. - Incorporationis 
seu Iurispatronatus, - actore Magno Priore S. Equ. Ord. Melitensium Boé- 
miae et Austriae, repraesentato per legitimum procuratorem Vincentium 
Sacconi, advocatum, adversus excellentissimum Episcopum Brunnensem, 
conventum, repraesentatum per legitimum procuratorem Antonium Cagiano 
de Azevedo, die 28 martii 1914, sequentem protulerunt sententiam defi- 
nitivam. 


Quum exeunte anno 1910 parochia Erdpurgensis, olim ad dioece- 
sim Olomucensem, nunc ad dioecesim Brunnensem pertinens, vacaret, 
Magnus Prior S. Eq. Ord. Melitensium Boémiae et Austriae petiit ab 
episcopo ut paroeciam Erdpurgensem, utpote pleno iure incorporatam 
Commendae de Maylberg seu Ordini, conferret alicui sacerdoti ex Ordine. 
Episcopale vero Consistorium Brunnense postulato Magni Prioris nega- 
tivum dedit responsum, cui responsioni quum Magnus Prior non acquie- 
verit, res ad tribunal dioecesanum delata est. Die dein 29 novembris 1911 
prodiit sententia iudicialis quae pariter postulatum Ordinis reiecit. Appel- 
lationem ab hac sententia rite institutam tribunal Olomucense non 
accepit ob defectum competentiae, quum in casu statim ad Sedem Apo- 
stolicam esset appellandum. 

Re denique delata ad H. S. O., respondendum est ad dubia legitime 
concordata: 

I. An constet de legitima incorporatione beneficii curati Erdberg 
Ordini Melitensium ac Commendae Maylberg. 

Il. An Magnus Ord. Mel. Prior Boémiae et Austriae ad parochialem 
ecclesiam Erdpurgensem sacerdotes eiusdem Ordinis praesentare inre possit, 
vel e contra sacerdotes saeculares ipse praesentare teneatur. 

Acra, vol. VI, n. — 12-014, 

In facto haec sunt praemittenda. 

1) Anno 1227 Otto de Traberch per chirographum Leopoldi ducis 
Austriae et Styriae « pro remedio animae suae et dominorum suorum 
« ompiumque parentum suorum salute, iura patronatus et quidquid iuris 
« habuit in ecclesia Walgerstein Pataviensis et Erdpurga Olomucensis 
« dioecesium libere et absolute tradidit Hospitali et Fratribus S. Ioannis 
« iure perpetuo possidenda ». 

« Una cum universis decimis... quae omnia sicut nos de facto a 
« nostris ibidem colonis recepimus, ita de iure divino et canonico tam- 
« quam dominus temporalis, qui decimas Dei de iure possidere nequit, 
« dictis fratribus plebanis in Walgerstein et Erdpurga tradidimus possi- 
« denda, recipienda et in suum usum convertenda ». 

2) Uti ex ipso documento donationis constat, tempore donationis 
parochiam Erdpurgensem regebant sacerdotes ex Ordine S. Ioannis seu 
ex Ordine Melitensium. Id enim intelligitur sub expressione « Fratres 
plebani ». Etiam annis 1411 et 1660, Fratres ex Ordine erant parochi, 
uti ex relativis documentis constat. Idem accidit decursu saeculorum 
adhuc una alterave vice. 

Ex altera vero parte adsunt instrumenta, ex quibus patet, quod 
episcopus Olomucensis ad praesentationem magni pro tempore prioris 
Ordinis Melitensium sacerdotibus saecularibus parochiale beneficium 
Erdpurgense contulerit. Insuper dubitari nequit quin ab anno 1746 usque 
ad hodiernam beneficii vacantiam continua adsit series sacerdotum sae- 
cularium qui ad praesentationem magni prioris munus parochiale Erd- 
purgense nacti sunt. 

3) Primum de quo exstat notitia dissidium inter Ordinem et epi- 
scopum prodiit anno 1678. Episcopus enim praesentationem ad benefi- 
cium parochiale ab Ordine factam hisce reiecit verbis: « Cum praesen- 
« tatio moderna comitis Sebastiani a Pétting, eq. Mel., prioribus non sit 
« conformis, et equites Melitenses numquam vicarios, sed parochos in 
« suis commendis in hac dioecesi praesentaverint ... ». Pariter anno 1737 
cardinalis de Schrattenbach, episcopus Olomucensis, litteras praesen- 
tationis ad vacans beneficium Leobschicense reiecit, quum praesentatio 
« formulis antehac a Commendatoribus dari solitis longe differat », suo 
vicario ac dominis ex Consistorio mandans ut « ... praefato domino 
« comiti humaniter praescribatis quatenus hanc suam praesentationem 
« immutare, et se stilo antiquo in curia nostra episcopali hac in parte 
« recepto et hactenus usitato conformare vellet ». 

4) Prima porro iudicialis controversia de beneticio parochiali Erd- 
purgensi orta est anno 1759. Comes enim Antonius Waldsee Colloredo, 

Maylbergensis commendator, ab ecclesia Erdpurgensi violenta manu amo- 
verat parochum ex clero saeculari ab episcopo institutum et in eius locum 
sacerdotem ex Ordine constituerat. 

Magistratus civilis ab ipso commendatore invocatus decisionem tulit 
in favorem episcopi. Ita enim legitur in caesareo decreto diei 29 septem- 
bris 1759: « Atteso che Sua imp. real. Maesta quoad possessorium rispetto 
« a questo vicariato parrocchiale I’ ha trovato essere fondato pel sign. ve- 
« scovo di Olmiitz, certamente e in guisa tale che cid non soggiace alla 
« minima contradizione, e in nessun modo potra essere contestato.... 
« stante che l’altamente ricordata S. I. R. Maesta, nel modo detto in 
« principio volle aver conservato il sign. vescovo di Olmiitz nel posses- 
« sorio a lui in tal modo incontestabilmente spettante, ha ordinato alla 
« Sua I. R. Rappresentazione e Camera che essa, quando il signor Conte 
«non richiami con le buone subito spontaneamente il cappellano del- 
« lordine, espella di 1a questo cappellano, salvo iure quocumque, e debba 
« prestar quivi in possessorio ogni assistenza nelle sue funzioni spirituali 
« all’amministrazione parrocchiale episcopale .... ». 

Comes Colloredo iussis huius decreti se subiecit, abstinuit tamen a 
lite movenda quoad petitorium, quae lis quidem iuxta decretum impe- 
ratricis Mariae Teresiae institui debuisset coram tribunali civili, sed istud 
tribunal ipse comes antea iam invocaverat. Neque postea, quum scilicet 
cessaverant tristissima illa tempora, Ordo litem movit, licet annis 1847, 
1866 et 1897, quin tamen desideratum effectum obtinuerit, conatus suos 
praesentandi sacerdotes ex Ordine renovaverit. Anno demum 1910 Ordo 
ad dirimendam quaestionem de novo agitatam appellavit ad tribunalia 
ecclesiastica. 


Ius quod spectat haec sunt animadvertenda. 

1) Incorporatio, quae quoddam unionis beneficiorum genus est 
ideoque in iure canonico, etiam nomine unionis venit, consistit iuxta 
Aichner, Compendium iuris eccl., ed. XI, p. 275, cum communi, « in eo, 
« ut aliquod beneficium cuidam collegio, capitulo, monasterio, universi- 
« tati, vel dignitati, et quidem plerumque augendae dotationis causa, 
« adiiciatur. Ad munera beneficii incorporati obeunda semper vicarius 
« deputari debet... Distinguitur triplex incorporationum species. Prima 
« dicitur unio quoad temporalia tantum, seu non pleno iure, quando 
« bona temporalia parochiae assignata sunt ex. gr. cuidam monasterio, 
« sed cura animarum administratur a rectore beneficii ab episcopo con- 
« stituto ad praesentationem monasterii. Unio pleno iure est, quando 
« tum temporalia tum spiritualia pertinent ad monasterium, ita ut cura 

« animarum habitualiter resideat penes capitulum seu penes praelatum 
« qui repraesentat capitulum, actualiter vero exerceatur per vicarium 
« temporalem e gremio capituli deputatum. Mediante hac unione mutatur 
« status et natura beneficii uniti, adeo ut quoad titulum exstinguatur et 
« desinat esse beneficium et fiat pars seu praedium alterius cui unitur. 
« Unio denique plenissimo iure ea est, qua praelatus monasterii iuris- 
« dictionem quasi episcopalem in clerum et populum subiectum obtinet 
« haeeque praelati iurisdictio ex episcopi dioecesani potestate eximitur ». 

Institutum incorporationis quoad rem et vocem saeculo x11 iam sat 
evolutum erat, ita ut de eius vi ac significatione non amplius ambigere 
liceat. 

Quum de ea agitur, tunc temporis iam planis verbis explicatur ac 
consensu episcopi semper confirmatur. Ita v. g. legitur in quodam instru- 
mento (Mecklenburg Urkdbch, 1, 462) donationis a laico ecclesiae colle- 
giatae anno 1257 cum expresso consensu episcopi factae « ... perpetuo 
« possidendam, ita ut dicta ecclesia cum omni integritate sua et pleno 
« iure ad usum canonicorum devolvatur ». In instrumento autem anni 
1263 ( Wurdtwein, dioec. Mogunt, 1, 478) episcopus ipse donat hisce verbis: 
« Ecclesiam in Gensem cuius ad nos pertinet ius patronatus, vobis (abbati 
« et conventui monast. S. Iacobi Mognat., O. S. B.) de consilio et con- 
« sensu capituli nostri tradimus et donamus pleno iure... obtinendam ». 

Dicendum tamen hoc casu, uti ex contextu patet, agi de incorpo- 
ratione non pleno iure. E contra in documento anni 1282 (Mecklenburg 
Urkdbch, 3, 53): « Ecclesiam in Bergerdorpe cum iure patronatus eiusdem 
« et cum omnibus temporalibus et spiritualibus eius pleno iure vobis... 
« conferimus perpetuo possidendam ». 

Consensum autem episcopi tune temporis seu ante Concilium Tri- 
dentinum necessarium (ac sufficientem) fuisse in unionibus et incorpo- 
rationibus beneficiorum, in dubium vocari nequit. In cap. VIII enim 
de excess. Prael. invenitur mandatum Caelestini III dicentis: « Sicut 
«unire episcopatus ad summum Pontificem pertinere dignoscitur, ita 
« episcopi est ecclesiarum suae dioecesis unio et subiectio earumdem ». 
Et in cap. IX, de iurepatron. legitur: « Nullus laicus decimas, ecclesias, 
« aut quidquid ecclesiastici iuris est, sine consensu sui pontificis, mona- 
« steriis vel canonicis conferat ». Et in cap. XJ, de iwrepatr. mandat 
Alexander III « ut nemo ex religiosis et aliis clericis, ecclesias ex lai- 
«corum donatione, nisi episcopi auctoritas et consensus interveniat. 
« praesumat sibi vindicare aut in adquisitas retinere ». 

Idem desumitur ex cap. V, de iurepatr. in quo idem Pontifex monet: 
«... $i laici clericis vel collegiis de donationibus instrumenta confecerint 

«in hac verba vel similia (concessi vel dedi ecclesiam et praesente carta 
« firmavi), si consensus episcopi non accesserit, nihil agi videtur: quia 
«pro non dato habetur quod ab illo datur qui non potest de iure 
« donare ». In cap. III denique de privil. legitur: « Ecclesias igitur et deci- 
« mas de manu laicorum sine consensu episcoporum tam illos (scil. Fra- 
« tres Templi et Hospitalis) quam etiam quoscumque alios religiosos reci- 
« pere prohibemus ». 

Si agatur de controversia inter episcopum, qui contendit ecclesiam 
quandam non esse subiectam alicui Ordini seu non esse incorporatam 
monasterio sed liberam, et Ordinem, qui ecclesiam incorporatam seu 
subiectam vindicat, patet favorem iuris esse ex parte libertatis ecclesiae, 
cum incorporatio utpote praeiudicium ferens libertati episcopi sit res 
odiosa. Si insuper possessio ‘stat ex parte episcopi, habetur favor iuris 
pro episcopo ex altero fonte, cum « in dubio melior sit condicio possi- 
dentis ». In tali proinde casu tunc tantum pro incorporatione pronun- 
tiandum est, quum ea invictis argumentis probari potest. 

Adnotat denique ad rem Berardi, diss. III, c. 3, multum discriminis 
intercedere inter parochiales ecclesias seu munera parochialia unita 
monasteriis, et inter parochiales ecclesias quarum iuspatronatus tantum 
competat monasteriis: ... quae discrimina ut agnoscantur semper respi- 
ciendum erit ad tabulas fundationis seu unionis beneficii: « quod si 
« tabulae deficiant, usus rerum gestarum demonstrabit, quaenam sini 
« iura monasterii: an nimirum intra meros iurispatronatus fines conti- 
« neantur: an etiam ad ipsam parochialem curam exercendam exten- 
« dantur ». 

2) Ad tabulas igitur donationis imprimis quod attinet ex textu clare 
resultat, Ottonem donasse Ordini iuspatronatus tantum, relate ad eccle- 
sias Walderstein et Erdpurgae. Legitur enim in istis tabulis: « lurapatro- 
« natus et quidquid iuris habuit in ecclesiis Walderstein et Erdpurgae... 
« libere et absolute Hospitali tradidit ». Ceterum curam animarum Otto 
Ordini non solum non tradidit, sed nec potuisset tradere, cum ipse eam 
possidere non valuerit, uti patet ex supradictis et effluit ex ipsa natura 
rei spiritualis. Quare expressio illa « iurapatronatus et quidquid iuris 
habuit » ita intelligenda est, ut Otto simul cum iurepatronatus tradere, 
intenderit iura accessoria cum patronatu coniuncta: numquam vero ita 
intelligi potest, quasi donator iuspatronatum nobilius donare voluisset 
quod ius ceteroquin nec ipse possidebat. 

Praeterea nulla mentio fit consensus episcopi omnino necessarii, ob 
quam rem iterum de incorporatione sermo esse nequit. Nec dici potest, 
consensum episcopi in casu esse praesumendum,. Nam nodus quaestionis 

in casu praecise est is: An agatur de vera et valida incorporatione cum 
consensu episcopi facta. Quapropter consensus episcopi in casu pro- 
bandus est, non praesumendus. 

Neque plus valet obiectio, ducem Leopoldum asseruisse donationem 
« rationabiliter » esse factam. Etenim dux ille non est testis competens 
de rebus canonicis, nec eius testimonium fidem facere valet de iuridica 
« rationabilitate » seu de iuridica vi alicuius actus iura ecclesiastica 
respicientis, praesertim cum quaeratur ad quid ille actus donationis 
« rationabilis » se extendat. 

Neque ex traditione decimarum sequitur incorporationem pleni iuris 
esse factam. Ad summum enim sequeretur agi in casu de incorpora- 
tione non pleni iuris seu de incorporatione quoad temporalia tantum. 
Sed verius dicendum agi in casu de specie restitutionis, praesertim 
cum iuxta supra citatos Decretales iam dudum prohibitum esset quo- 
minus religiosi decimas de manu laicorum reciperent. 

Non obstantibus enim legibus multi laici « cum animarum suarum 
periculo » ut legitur in Decretalibus, deciinas detinere insistebant. Otto 
e contra restituere voluit decimas hucusque ab ipso detentas, quoniam 
hoe sensu recte explicantur verba Ottonis in inslrumento donationis 
adhibita: « ita iure divino et canonico tamquam dominus temporalis 
« qui decimas Dei de iure possidere nequit ». Tradidit utique has decimas 
« fratribus plebanis », sed exinde sequitur tantum tempore donationis 
seu restitutionis decimarum sacerdotes ex Ordine paroeciam Erdpur- 
gensem rexisse. Quo modo et quo iure factum sit, quod decimae postea 
in possessione Ordinis manserint, est altera quaestio ad rem praesentem 
non pertinens. 

3) Ceterum ipse patronus Ordinis Melitensium tandem fatetur, ex 
donationis instrumento incorporationem pleni iuris directe probari non 
posse. 

Affirmat enim ex hoc documento patere, incorporationem tempore 
donationis ab Ottone factae iam exstitisse. Eam exstitisse quoad spi- 
ritualia ex eo probare contendit, quod tempore donationis sacerdotes 
ex Ordine beneficium parochiale Erdpurgense iam possederint. At quis 
numquam serio incorporationem quoad spiritualia praetendere potest 
ex eo, quod alicubi sacerdotes regulares parochiale quoddam beneficium 
obtinuerunt? Saepius sane episcopi ob defectum sacerdotum saecularium 
aliquas parochias conferre debent sacerdotibus regularibus, sed nemo est 
qui non videat, exinde nullo modo sequi factam esse incorporationem. 

Incorporationem autem quoad temporalia iam praeexstitisse patronus 
Ordinis probat ex eo quod Ordo iam antea Erdpurgae possedisset quae- 

dam praedia. Iamvero possessio praediorum in aliquo loco nullam 
omnino connexionem cum incorporatione habet. Ordo enim in centum 
parochiis vel oppidis praedia possidere potest, quin ex hac circumstantia 
ullum argumentum pro incorporatione effici possit. Supra autem iam 
datum est responsum ad affirmationem patroni Ordinis, ab Ottone 
donatas esse decimas ideoque incorporationem in temporalibus acces- 
sisse incorporationi in spiritualibus praeexsistenti. 

4) Quum igitur factum incorporationis nequeat probari ex instru- 
mento donationis Ottonis, neque argumenta praesto sint quoad tempus 
hance donationem praecedens, nil aliud restat quam examinare tempus 
donationem subsequens. Id quod patronus Ordinis sane fecit, at non 
maiori successu. 

Imprimis industria ac vigilantia quibus commendatores Maylber- 
genses beneficium de quo agitur semper contra manus violentas defen- 
derunt, non probat quod Ordo fuerit in legitima possessione huius bene- 
ficii. Defensio enim beneficii est munus ac officium patroni et actus 
defensionales referri possunt et debent ad iuspatronatus: nullibi vero 
legitur, commendatores super ecclesiam Erdpurgensem exercuisse etiam 
iurisdictionem. 

Nihil porro sequi ex facto quod aliquoties decursu saeculorum sacer- 
dotes ex Ordine parochiam Erdpurgensem rexerint, supra iam dictum 
est. Nec possessio huius parochiae, qua Melitenses per fratres plebanos 
illis annis fruiti sunt, fundamentum praebere valet ad praescriptionem. 

Nam ut praescriptio ad usucapiendum iure idonea dici possit, oportet 
ut sit pacifica ac continua et per 40 saltem annos persistens, uti ex cap. V, 
de prael., in 6° desumitur. Haec tamen requisita in casu nequaquam 
adsunt, cum habeantur perrara et inter se distantissima exempla Fra- 
trum plebanorum. 

Praeterea uniones paroeciarum monasteriis quum favore legis mi- 
nime sane gaudeant, caute sunt admittendae nec proinde singulis raris- 
simisque exemplis niti possunt. Ut dein visitationes beneficii Erdpur- 
gensis ex parte Commissariorum Ordinis constituere valerent certum 
argumentum pro unione, plurimae esse deberent, continuae et consue- 
tudine firmatae, episcopo sciente et consentiente. 

Ordo autem duas tantum exhibere potest annis 1561 et 1609 per- 
actas. Episcopus e contra ostendere valet, quod ecclesia Erdpurgensis 
fuit semper ab episcopalibus visitatoribus, prout de iure, visitata. « Ora 
« anche troppo noto che... senza contradizione di alcuno per tutti 
« questi anni sia stato canonicamente visitato insieme alla sua chiesa 
« dal locale decano di Inaym da qui (scil. ab episcopo) assegnato ». 

Visitationes ab Ordine factas, insuper ideo nihil probant, quia etiain 
aliis in locis Ordo saepius studuit arripere iura visitationis et episcopus 
semper iura sua reclamare debuit, uti patet ex documentis in acta 
relatis. Anno 1868 ita scripsit episcopus Olomuceusis: « Praesentatum 
«a gra. priore Ordinis Melitensis... cum ius praesentandi ad ipsum 
« pertineat, improbare non possumus: ut tamen ius visitandi parochias 
«illorum demonstremus, oportebit ipso installationis actu vel ante, 
« neo-parochum iuxta normam aliorum visitare et sic opinioni illorum 
« actum exercere contrarium ». Anno porro 1710 curiae relatum est « qua- 
« liter et quam praesumptuose et scandalose commendatorem Groebri- 
« censem Pittarnae in ecclesia parochiali sacramentalia visitaverit, eum- 
«demque hoc modo agendi sententiam Romanam parum vel nihili 
« considerare, monita caesarea in auras dispergere, et iurisdictionem 
«episcopalem plane invertere velle ». Anno dein 1729 cardinalis de 
Schrattenbach decernere debuit: « Ne forte Ordo Melitensis ad paci- 
« ficam perveniat possessionem exemptionis a visitatione contra Nos et 
« successores Nostros episcopos Olomucenses ... peragat hanc visitatio- 
«nem non obstantibus protestationibus Ordinis vel officialium ». Deca- 
nus porro Tropplovicensis anno 1751 Ordinariatui haec referre debuit: 
« Dum autem archipresbyter visitaturus advenit, iam ad fores domus 
« parochialis deputatum aliquem Ordinis invenit, qui nomine commen- 
« datoris, quin et totius Ordinis Melitensis contra visitationem prote- 
« statur: cui archipresbyter ad salvanda episcopalia iura suam repro- 
« testationem quidem opponit, sed nec ad ecclesiam nec ad ratiocinia 
« ecclesiae revidenda admittitur ». Simile quid accidit in aliis beneficiis 
super quae Ordo Melitensis ius patronatus habuit. 

Nec plus probant rationes Ordini redditae. Ordo enim nonnisi tres 
in tanto saeculorum cursu rationes sibi redditas exhibere valet: quaeque 
insuper uno tantum lustro continentur, annis nempe 1660, 1663 et 1665. 
At notandum est quod parochus, qui tune Ordini rationes reddidit, 
sacerdos ex Ordine erat. 

Atqui nil mirum quod superior regularis postulet a suo subdito, 
ut sibi rationem reddat, etiam si agatur de fratre plebano. Nam supe- 
riori regulari negari nequit ius inquirendi, ratione disciplinae, in admi- 
nistrationem temporalem suorum subditorum, sintne parochi vel non. 
Potest tamen abstrahi ab hac explicatione facti, cum in nullo casu ex 
singulo illo facto unius superioris regularis nulla coniectura fieri queat 
pro unione seu incorporatione beneficii. 

Proferuntur praeterea nonnullae mentiones quae ecclesiam Erdpur- 
gensem « filialem » et « incorporatam » vocant. Cum vero tales denomi. 

nationes ortum ducant tantummodo ex verbis ipsius partis interesse 
habentis et sint extraiudiciales et unilaterales, nullius sunt ponderis. 
In causa parochiali Senogallien., quae praesenti causae fuit similis, 
scribit De Luca, de Parochis, 12: « Reliqua adminicula seu probationis 
« species nullam fidem merebantur, utpote deducta ex quibusdam scri- 
« pturis extractis ex archivo eiusdem monasterii interessati, quod fidem 
« non praestat, nisi aliunde earum scripturarum veritas comprobetur ». 

Multo minus iuvat patronum Ordinis productio alicuius documenti 
falsi, seu saltem ad rem non pertinentis, anni 1832. In isto documento 
pronuntiatur quidem, episcopum et gubernium civile agnoscere quod 
parochiae Maylberg, Grosharras et Rabensburg Ordini legitime sint 
incorporatae: agitur tamen de parochiis quae ad archidioecesim Vien- 
nensem pertinent. 

Inutiliter denique adducuntur ad incorporationem probandam duae 
praesentationes ab Ordine factae annis 1660 et 1729. Nam docente Pitonio, 
de contr. patr., all. 58, n. 12, status praesentationis remanet probatus ex 
assertione Ordinarii emissa in sententia institutionis, et non ex litteris 
praesentationis a patrono exaratis. Praeterea Ordo fecit simile quid in 
praesentationibus ad alias parochias, uti docemur ex relativis protesta- 
tionibus episcoporum Olomucensium. Anno vy. g. 1678, episcopus Carolus 
scripsit: « Cum praesentatio moderna... prioribus non sit conformis, 
« et equites Melitenses numquam vicarios sed parochos in suis Com- 
« mendis in hac dioecesi praesentaverint » et cardinalis de Schratten- 
bach, anno 1737: « Cum praesentatio... formulis antehac a Commen- 
« datoribus dari solitis longe differat... » et infra loquitur de « stilo 
« antiquo in curia Nostra episcopali hac in parte recepto et hactenus 
« usitato ». 

Ex una parte igitur apparet, Ordinem etiam in aliis parochiis iura 
sua extendere voluisse, et ex altera parte, episcopos Olomucenses in 
reiiciendis istis conatibus usos fuisse verbis generalibus, ita ut etiam 
parochia Erdpurgensis includeretur. 

5) Unicum temporis spatium, quod in casu validum praebet argu- 
mentum, est tempus ab anno 1746 usque ad hodiernam beneficii va- 
cantiam. 

Atqui toto hoc tempore beneficium parochiale Erdpurgense obti- 
nuerunt semper sacerdotes saeculares ad praesentationem magni prioris 
installati. Per 164 saltem annos proinde episcopus hance parochiam con- 
tulit semper sacerdotibus saecularibus. 

lamvero receptum est, centenariam praescriptionem praesumere 
meliorem titulum de mundo, et nullas admittere probationes in con- 

trarium, cum scilicet agatur de praesumptione iuris et de iure. « Quae 
« opinia, docet Pitonius, De iurepatr., al!. 58, tamquam firmata per sacrae 
« Rotae Tribunal amplectenda venit in iudicando, ita ut titulus ex cen- 
« tenaria praesumptus sit talis, ut contrarium probari non possit per 
«alias praesumptiones... et si contra titulum praesumptum ex imme- 
« morabili non admittitur probatio in contrarium, cum habeat praesum- 
« ptionem iuris et de iure, utique nec etiam admitti potest probatio in 
«contrarium respectu centenariae, quae immemorabili aequiparatur, 
«immo maior seu maioris virtutis reputatur quam immemorabilis ». 

Huic autem praescriptioni, quae est omnino in favorem episcopi, 
nequit obici, Ordinem agere non potuisse, cum ab imperatrice Maria 
Teresia prohibitus fuerit, quominus litem in petitorio deferret ad Sedem 
Apostolicam, seu nequit opponi iuris effatum: « Contra non valentem 
agere non currit praescriptio ». Imprimis enim ipse commendator, non 
episcopus, adierat civilem auctoritatem, cum legatur in decreto caesareo: 
« Su istanza ed esposto del medesimo (conte di Colloredo) umilmente 
« sottoposti alla Maesta Sua... » quamobrem invocari potest regula 
iuris in Sexto: « Quod semel placuit amplius displicere non potest ». 

Praeterea, ut aliquis « agere non valeat » requiritur ut sit legitime 
impeditus et per totum temporis intervallum ad praescribendum neces- 
sarium. [amvero vetitum auctoritatis civilis in foro ecclesiastico non 
solum erat illegitimum, sed ipsum vetitum cessavit iam anno 1780, 
anno scilicet quo imperatrix Maria Teresia mortua est, vel saltem non 
multum post. Cum itaque non ex legitimo impedimento, sed e contra 
ex sua propria voluntate vel negligentia Ordo a lite movenda absti- 
nuerit seu recesserit, sibi imputare debet quae exinde sequuta sunt. 
« Damnum quod quis sua culpa sentit, sibi debet, non aliis imputare » 
(Reg. 86 in Sexto). 

Neque opponi potest, praescriptionem esse interruptam per duas 
petitiones annis 1847 et 1866 ab Ordine ad ordinariatum Brunnen. missas. 
Nam illae petitiones nec iuridicam induebant formam ad praescriptionem 
interrumpendam validam, nec effectum sortitae sunt. 

Dato autem etiam, licet non concesso, quod petitiones illae prae- 
scriptionem interrumpere potuissent, praescriptio iam plenum suum 
effectum sortita erat, quoniam ab anno 1746, quo series parochorum ex 
clero saeculari initium ducit, ad annum 1847, quo locum habuit prior 
petitio Ordinis, numerantur iam plus quam centum anni, quamobrem 
habetur observantia centenaria praescripta. 

Neque denique obiici potest, Ordinem, vi privilegiorum a Romanis 
Pontificibus ipsi concessorum, habere ius et facultatem nominandi fra- 

tres ad beneficia, quavis contraria observantia minime obstante. Ab his 
enim privilegiis exclusa est observantia quae longissimum tempus, qua- 
draginta nempe annos, excedit. 

Sane in Bulla Pii Pp. [V expresse dicitur « quae... a longo tamen 
« et forsan longissimo tempore citra, de cuius initio memoria hominum 
« forsan non exsistebat... presbyteris saecularibus collata...». Eadem 
verba repetuntur in Bulla Gregorii XIII. 

Atqui observantia immemorabilis, cui aequiparatur centenaria, exclu- 
ditur a privilegio concesso contra observantiam contrariam. Nam vox 
« citra » significat « praeter » seu potius sensus est « nisi agatur forte 
de observantia immemorabili ». In Bulla autem Benedicti XIV simpli- 
citer dicitur « ... vel ab aliis beneficiis regularibus vere dependentia et 
« subiective annexa, quae... fratribus... concedi semper debuissent, 
« quantumvis a longo et forsan longissimo tempore per abusum aut ex 
« defectu fratrum ... presbyteris saecularibus conferri... consueverint ». 
Sed haec Bulla, quae utpote ultimo edita et aliarum confirmatoria potis- 
simum attendenda est, clare loquitur tantummodo de observantia con- 
traria « longissimi temporis ». Neminem vero latet, in observantia 
longissimi temporis non esse inclusam observantiam centenariam seu 
immemorabilem. Accedit quod privilegia contra ius alicuius tertii data 
stricte sunt interpretanda. Verum legitima praescriptione ius certum 
requiritur quod aliis iuribus non est inferius. Quapropter etiam in hypo- 
thesi - quam tamen hypothesim RR. PP. DI). nullatenus ut veram admit- 
tunt - quod Ordo, ob incorporationem olim ius habuerit praesentandi 
sacerdotes ex Ordine, istud ius praescriptione centenaria abolitum ac 
ecclesia Erdpurgensis de novo libera facta est. 

6) Ad alteram quaestionem quod attinet, an nempe ad praefatum 
beneficium Ordo praesentare valeat etiam sacerdotes Melitenses, vel 
teneatur praesentare tantum sacerdotes saeculares, haec adhuc sunt 
dicenda. « Quidquid sit de iure communi - ita Pignatelli, cum communi 
« tom. I, cons. 44, n. 31 - hodie regulares nullatenus queunt ad pare- 
« chiales vel ad saecularia beneficia promoveri ex dispositione S. Conc. 
« Trid., sess. 14, c. 10-11, et ex Regul. Cancell., 42, quibus cavetur ut 
«regularia beneficia regularibus, saecularia vero saecularibus confe- 
« rantur... Quibus additur et Pauli IV constitutio Postquam divina qua 
« privantur Regulares quibuscumque beneficiis saecularibus, quae sine 
« dispensatione apostolica: obtineant ». 

Habetur insuper resolutio quaedam S. Congr. Concilii anni 1665 
super eadem quaestione ac eadem ipsa beneficia patronata Olomucensia 
respiciens. Dubium ab episcopo propositum erat: « An Abbates et alii 

« Praelati inferiores in parochiis ubi habent purum iuspatronatus acqui- 
« situm vel cessum a laicis, quibus in hoc succedunt, teneantur episcopo 
« dioecesano praesentare sacerdotes saeculares ut ante laici tenebantur, 
«an vero possint substituere monachos...». Cui dubio sacra Congre- 
gatio respondit: « S. Congregatio censuit teneri; nec posse ad libitum 
« substituere ». 


Hisce igitur omnibus perpensis, et sedulo consideratis, Christi nomine 
invocato, Nos Auditores de turno pro tribunali sedentes et solum Deum 
prae oculis habentes, dicimus, declaramus et definitive sententiamus, 
propositis dubiis respondentes: Ad primum: Negative, seu non constare 
de legitima incorporatione beneficii curati Erdberg Ordini Melitensium ac 
Commendae Maylberg; ad secundum: Negative ad primam partem, et 
affirmative ad secundam partem, seu Magnum Priorem teneri praesentare 
sacerdotes saeculares. 

Ita pronunciamus, Magnum Priorem insuper in omnes expensas 
iudiciales condemnantes, etiam honorarii advocati adversae partis. 

Mandamus autem Ordinariis locorum et ministris tribunalium, ad 
quos spectat, ut exsecutioni mandent hanc nostram definitivam senten- 
tiam, et adversus reluctantes procedant ad normam Ss. Canonum et prae- 
sertim cap. 3, sess. XXI, De Reform., Concilii Tridentini, iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis esse iudicaverint. 

Romae, in sede Tribunalis S. R. Rotae, die 28 martii 1914. 


Franciscus Heiner, Ponens. 
Aloisius Sincero. 
loseph Mori. 


Ex Cancellaria S. R. Rotae, 27 aprilis 1914. 


Sac. T. Tani, Notarius. 

AD R. P. D. BUCENIUM J. GRELLIER, EPISCOPUM VALLIS VIDONIS, OB EXEM- 
PLAR STATUTORUM SYNODALIUM PRAEFATAE DIOECESEOS BEATISSIMO 
PATRI REVERENTER EXHIBITUM. 


Monseigneur, 


!l a été trés agréable au Saint-Pére de recevoir l’exemplaire des 
Statuts Synodaux de Laval, dont Votre Grandeur m’avait prié de Lui 
faire hommage. Sa Sainteté ne doute pas que ces Statuts, rédigés en 
conformité avec les plus récentes décisions du Saint-Siége, ne soient, 
s’ils sont bien observés, une lumiére et une force pour vos prétres, et 
en méme temps une source de graces et d’édification pour les fidéles 
confiés 4 leurs soins. 

Pour assurer ces heureux résultats, le Souverain Pontife vous envoie, 
ainsi qu’a votre clergé et 4 tout votre peuple, une affectueuse bénédic 
tion apostolique. 

Avec mes remerciments pour l’exemplaire que vous m’avez offert, 
je vous prie d’agréer, Monseigneur, l’expression de mes sentiments bien 
dévoués en Notre Seigneur. 


Rome, le 12 mai 1914. 
R. Carp. Merry DEL VAL. 


II 


AD R. P. A. CATERINI, S. L., PONTIFICIAE UNIVERSITATIS GREGORIANAE MODE- 
RATOREM, OB TRIA NUMISMATA EX AURO A BEATISSIMO PATRE BENIGNE 
DESTINATA INTER ALUMNOS SORTIENDA QUI DOCTORIS DIGNITATEM ET 
NOMEN SUMMA CUM LAUDE CONSECUTI SINT. 


Revmo Rettore, 


Ha recato conforto al Santo Padre Pio X l'apprendere dalle rela- 
zioni di V. P. Revina l’ottimo andamento della Pontificia Universita 
Gregoriana, sia per il numero sempre crescente di alunni, sia per la 
diligenza ed il profitto con cui i medesimi attendono alle discipline 
ecclesiastiche. 

Soprattutto, poi, @ riuscito consolante a Sua Santita il constatare 
che alcuni alunni, distinti per svegliatezza d’ingegno e per ricco tesoro 
di cognizioni, al termine dei singoli corsi riportano tale successo negli 
esami, da conseguire il Dottorato con uno speciale pubblico elogio della 
Commissione Esaminatrice. 

L’augusto Pontefice se ne rallegra vivamente con la benemerita 
Universit’ Gregoriana, e desiderando che sempre pit vivo si accenda 
in tutti gli alunni quello spirito di sana emulazione che tanto sprona 
ed alletta i giovani alle nobili fatiche di uno studio disciplinato ed 
intenso, benignamente destina tre medaglie d’oro da sorteggiarsi nelle 
singole Facolta di Teologia, di Filosofia e di Diritto Canonico tra coloro 
che avranno conseguito il Dottorato summa cum lande. 

A questo tratto di paterna benevolenza,-che certamente riuscira 
graditissimo agli alunni non meno che ai Superiori ed ai Professori, 
Sua Santitaé aggiunge ben volentieri, per tutti, auspice delle celesti 
grazie, una particolare Benedizione Apostolica. 

Con sensi di sincera stima passo, dopo cid, al piacere di raffer- 


marmi 
Di V. P. Revima 


Roma, li 19 maggio 1914. 
Afftho nel Signore 


R. Carp. Merry DEL VAL. 


DIARIUM ROMANAE CURIAE 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato id 
nominare : 

31 maggio 1914. — L’ Emo signor cardinale Giovanni Battista Lugari, Pro- 
tettore delle Monache eremite di san Giovanni Battista, dette « Le Battistine », 
di Roma. 

8 giugno. — Mons. Donato Sbarretti, arcivescovo tit. di Efeso, Assessore 
della suprema sacra Congregazione del sant’ Uffizio. 

— Mons. Luigi Capotosti, vescovo di Modigliana, Segretario della sacra 
Congregazione per la Disciplina dei Sacramenti. 

— Mons. Adolfo Turchi, vescovo di Cajazzo, segretario della sacra Con- 
gregazione dei Religiosi. 

9 giugno. — L’Emo sig. cardinale Ottavio Cagiano de Azevedo, Protettore 
delle Suore di Carita, dette le Salesiane dei Ss. Cuori di Lecce. 


Con Brevi apostolici il Santo Padre si é degnato di nominare: 
Assistente al Soglio Pontificio ; 

30 maggio 1914. — Mons. Giuseppe Miiller, vescovo tit. di Sarepta ed 
ausiliare di Colonia. 

Prelati Domestici di S. S.: 

19 maggio 1914. — Mgr. Mattia Rihtari¢, I. e R. superiore castrense di 
Zagabria; Ladislao Griisz, 1. e R. superiore castrense di Vienna; e Vittore Va- 
rady, I. e R. superiore castrense di Budapest. 

23 maggio. — Mons. Giuseppe Ruesing, della diocesi di Omaha. 

27 maggio. — Mons. Francesco Solieri, rettore del Collegio Boemo in Roma. 

5 giugno. — Mons. Francesco Diisterwald, canonico della metropolitana 
di Colonia. 


Con Biglietti della Segreteria di Stato il Santo Padre si é degnato di 

nominare : 
Camerieri Segreti Soprannumerari di S. S.: 

5 maggio 1914. — Mons. Giuseppe Agostini, dell’archidiocesi di Spoleto. 

22 maggio. — Mons. Antonio Schellekens, preposto della cattedrale di Breda. 

— Mons. Luca I. Evers, dell’archidiocesi di New-York. 

27 maggio. — Mons. Alessandro Mori, prevosto di Castelgoffredo, nella 
diocesi di Mantova. 


Camerieri d'onore in abito paonazzo di S. S.: 


15 maggio 1914. — Mons. Giuseppe Gébel, della diocesi di Spira. 

17 maggio. -— Giuseppe Prill, dell’archidiocesi di Colonia. 

29 maggiv. — Mons. Corrado de Preysing, dell’archidiocesi di Monaco 
(Baviera). 


Camerieri Segreti di Spada e Cappa soprannumerari di S. S.: 


21 maggio 1914. — ll signor barone Felice Gerliczy de Arany et Szentger- 
listye, dell’archidiocesi di Strigonia. 

30 maggio. — Il signor conte Massimiliano Berghe de Trips di Horrem, 
nell’archidiocesi di Colonia. 

ONORIFICENZE 


Con Brevi apostolici il Santo Padre si é¢ degnato di conterire le seguenti 
onoriticenze: 


La Commenda dell’Ordine di S. Gregorio Magno, classe civile: 


21 aprile 1914. — Al sig. cav. Eduardo Payen, dell’archidiocesi di Lione. 

27 maggio. — Al sig. Giuseppe Gilles ed al sig. dott. Michele Braubach, 
dell’archidiocesi di Colonia. 

30 maggio. — Al sig. ing. Giovanni Maria Migone, dellarchidiocesi di 
Genova. 


La Commenda dell’ Ordine di S. Silvestro Papa: 


23 maggio 1914. — Al sig. prof. Teodoro Meyer-Bachem, dell archidiocesi 
di Colonia. 


Il Cavalierato dell’Ordine di S. Gregorio Magno, classe civile: 


21 aprile 1914. — Ai signori Luigi Gautier ed Andrea Colcombet. dell archi- 
diocesi di Lione. 

15 maggio. — Ai signori Giuseppe Miindnich, Giuseppe Schweitzer e 
Vittore Werner, della diocesi di Treviri. 

17 maggio. — Al sig. architetto Edmondo Capitain, della diocesi di Rot- 
tenburg. 

21 maggio. — Al sig. Enrico Roux de Bézieux, dell’archidiocesi di Lione. 

— Ai signori Gustavo Somville e Leone Ransy, giornalisti belgi. 

24 maggio. — Al sig. visconte Raimondo Biolley ed al sig. Armando 
Simonis, della diocesi di Liegi. 

26 maggio. — Al sig. Carlo Unterkircher, della diocesi di Bressanone. 

— Ai signori Gabriele Robert ed Ernesto Le Clerc, dell’archidiocesi di Lione. 

27 maggio. — Al sig. Tommaso Long. dell’archidiocesi di Toronto. 


Il Cavalierato dell'Ordine di S. Silvestro Papa: 


20 maggio 1914. — Al sig. ingegnere Giovanni Battista Liguori, dell archi- 
diocesi di Sorrento. 


Il Breve Apostolico in data del 3 febbraio 1914, col quale si confe- 
riva il Cavalierato dell'Ordine di S. Silvestro al signor Marciano Di Pesa. 
della diocesi di Avellino, residente a Boston, é stato annullato. 


NECROLOGIO 


6 giugno 1914. — Mons. Matteo Gaughren, vescovo tit. di Tentira e vicario 
apostolico dello Stato di Orange e di Kimberley. 
— Mons. Francesco de Pol y Baralt, vescovo di Gerona. 


